ประกาศคณะกรรมการควบคุมการขนส่งทางบกกลาง ฉบับที่ 1810 (พ.ศ. 2550) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่อง สายที่ ต. 80 มหาวิทยาลัยรามคำแหง-ท่าน้ำนนทบุรี
สำหรับการเดินรถแยกช่วงห้างสรรพสินค้าเดอะมอลล์บางกะปิ- ห้างสรรพสินค้าเดอะมอลล์งามวงศ์วาน

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๘๑๐ (พ.ศ. ๒๕๕๐)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่
ต. ๘๐ มหาวิทยาลัยรามคำแหง-ท่าน้ำนนทบุรี
สำหรับการเดินรถแยกช่วงห้างสรรพสินค้าเดอะมอลล์บางกะปิ-
ห้างสรรพสินค้าเดอะมอลล์งามวงศ์วาน[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๗๕๑ (พ.ศ. ๒๕๔๙) ประกาศ ณ วันที่ ๑๕ มกราคม ๒๕๕๐ กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่ ต. ๘๐ มหาวิทยาลัยรามคำแหง-ท่าน้ำนนทบุรี
สำหรับการเดินรถแยกช่วงมหาวิทยาลัยรามคำแหง-แยกลาดพร้าว-ท่าน้ำนนทบุรี เป็น
ช่วงห้างสรรพสินค้าเดอะมอลล์บางกะปิ-ห้างสรรพสินค้าเดอะมอลล์งามวงศ์วาน นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง
ในการประชุมครั้งที่ ๑๑/๒๕๕๐ เมื่อวันที่ ๓ กรกฎาคม ๒๕๕๐ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด
๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ต. ๘๐
มหาวิทยาลัยรามคำแหง-ท่าน้ำนนทบุรี
สำหรับการเดินรถแยกช่วงห้างสรรพสินค้าเดอะมอลล์บางกะปิ-ห้างสรรพสินค้าเดอะมอลล์งามวงศ์วาน
โดยให้ใช้รายละเอียดเส้นทางดังต่อไปนี้

สายที่
ต. ๘๐ มหาวิทยาลัยรามคำแหง-ท่าน้ำนนทบุรี
เริ่มต้นจากมหาวิทยาลัยรามคำแหง ไปตามถนนรามคำแหง
แยกซ้ายไปตามถนนศรีนครินทร์แยกซ้ายไปตามถนนลาดพร้าว แยกขวาไปตามถนนรัชดาภิเษก
ถนนวงศ์สว่าง แยกขวาไปตามถนนพิบูลสงคราม แยกซ้ายไปตามถนนประชาราษฎร์ จนสุดเส้นทางที่ท่าน้ำนนทบุรี
ช่วงห้างสรรพสินค้าเดอะมอลล์บางกะปิ-ห้างสรรพสินค้าเดอะมอลล์งามวงศ์วาน
เริ่มต้นจากห้างสรรพสินค้าเดอะมอลล์บางกะปิ ไปตามถนนลาดพร้าว
แยกขวาไปตามถนนรัชดาภิเษก แยกขวาไปตามถนนวิภาวดีรังสิต แยกซ้ายไปตามถนนงามวงศ์วาน
จนสุดเส้นทางที่ห้างสรรพสินค้าเดอะมอลล์งามวงศ์วาน


ประกาศ
ณ วันที่ ๒๓ กรกฎาคม พ.ศ. ๒๕๕๐
สุรชัย
ธารสิทธิ์พงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง


















ปริยานุช/ผู้จัดทำ
๒๐
กันยายน ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๗๔ ง/หน้า ๑๖๐/๖ กันยายน ๒๕๕๐